《都门道》
元代·李序

清晨出南陌，平旦下城闉。东风微淡荡，草木一何新。

郁郁游子情，祁祁女如云。翩翩桃花马，辘辘翠车轮。

娟娟珠帘下，袅袅看行人。回眸不相见，摇动陌上春。

岂不频见之，匪我所思存。所思在远道，感激意重陈。

愿为双飞燕，南北长与亲。云霞不相隔，飞越复经秦。

作者简介：（约公元一三二〇年前后在世）字仲伦，东阳人。生卒年均不详，约元仁宗延祐末前后在世。从许谦游，为文以左、国、史、汉为标格。隐东白山，与陈樵相唱和。序著有絪緼集《元诗选》传世。